Djelatnici Postaje granične policije Trilj danas su dobili dojavu o migrantima na području sinjskog naselja Radošić. Dolaskom na teren, zatekli su i priveli četiri osobe.

Ovu informaciju potvrdila nam je Ana Čepić iz Ureda za informiranje Policijske uprave splitsko-dalmatinske.

‘Jutros u 10 sati i 5 minuta na području Radošića kod Sinja zatečene su četiri osobe za koje je utvrđeno da se radi o državljanima Iraka koji su prešli državnu granicu izvan graničnog prijelaza. Privedeni su u službene prostorije i nakon provedenog postupka izdana su im rješenja o povratku, na rok od sedam dana’, kazala je Čepić dodajući kako su privedeni nakon toga pušteni na slobodu.

Čepić nam nije znala kazati gdje su migranti prešli granicu i ušli u Republiku Hrvatsku.